Document ID: 31993R2261

ΚΑΝΟΝΙΣΜΟΣ (ΕΟΚ) αριθ. 2261/93 ΤΗΣ ΕΠΙΤΡΟΠΗΣ της 10ης Αυγούστου 1993 για τη διατήρηση, έως τις 31 Δεκεμβρίου 1993, των δασμών που αποκαταστάθηκαν με τους κανονισμούς (ΕΟΚ) αριθ. 1146/93 και (ΕΟΚ) αριθ. 1447/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3918/92 του Συμβουλίου της 28ης Δεκεμβρίου 1992 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα γεωργικά και βιομηχανικά προϊόντα και τον καθορισμό κινητών στοιχείων για ορισμένα μεταποιημένα γεωργικά προϊόντα καταγωγής Ουγγαρίας, Πολωνίας και του εδάφους της πρώην Τσεχικής και Σλοβακικής Ομοσπονδιακής Δημοκρατίας (1993) (1), και ιδίως το άρθρο 6,
Εκτιμώντας:
ότι με τους κανονισμούς (ΕΟΚ) αριθ. 1146/93 (2) και (ΕΟΚ) αριθ. 1447/93 της Επιτροπής (3) οι δασμοί που επιβάλλονται στις εισαγωγές των προϊόντων που υπάγονται στον κωδικό ΣΟ 3102 40, καταγωγής, αντίστοιχα, Πολωνίας και του εδάφους της πρώην Τσεχικής και Σλοβακικής Ομοσπονδιακής Δημοκρατίας, που τυγχάνουν των δασμολογικών οροφών οι οποίες προβλέπονται στον παραπάνω κανονισμό (ΕΟΚ) αριθ. 3918/92, αποκαταστάθηκαν εφόσον οι εισαγωγές των προϊόντων αυτών έφθασαν κατά καταλογισμό τις αντίστοιχες δασμολογικές οροφές-
ότι, κατ' εφαρμογή του κανονισμού (ΕΟΚ) αριθ. 2232/93 του Συμβουλίου (4), οι δασμολογικές οροφές που άνοιξαν το 1993 με τον εν λόγω κανονισμό (ΕΟΚ) αριθ. 3918/92 πρέπει να αυξηθούν από την 1η Ιουλίου 1993 κατά ένα ποσό ίσο με το 10 % του αρχικού όγκου- ότι, επομένως, οι δασμολογικές οροφές για τις οποίες οι δασμοί που επιβάλλονται στις εν λόγω χώρες αποκαταστάθηκαν πριν από τις 30 Ιουνίου 1993 πρέπει να ανοίξουν εκ νέου από την 1η Ιουλίου 1993-
ότι, ωστόσο, από τα στατιστικά στοιχεία που διαβίβασαν τα κράτη μέλη στην Επιτροπή προκύπτει ότι, ήδη κατά την ημερομηνία έγκρισης των κανονισμών (ΕΟΚ) αριθ. 1146/93 και (ΕΟΚ) αριθ. 1447/93, το ύψος των οροφών των εν λόγω προϊόντων καταγωγής Πολωνίας και τους εδάφους της πρώην Τσεχικής και Σλοβακικής Ομοσπονδιακής Δημοκρατίας, όπως αυξήθηκαν με τον παραπάνω κανονισμό (ΕΟΚ) αριθ. 2232/93, είχε εξαντληθεί- ότι, κατά συνέπεια, ενδείκνυται να διατηρηθεί η αποκατάσταση των δασμών που επιβάλλονται για τα προϊόντα αυτά παρά το εκ νέου άνοιγμα, την 1η Ιουλίου 1993, των σχετικών δασμολογικών οροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η είσπραξη των τελωνειακών δασμών, που ανεστάλη το 1993 δυνάμει του κανονισμού (ΕΟΚ) αριθ. 3918/92, επαναφέρεται με τους κανονισμούς (ΕΟΚ) αριθ. 1146/93 και (ΕΟΚ) αριθ. 1447/93, αντίστοιχα, από τις 15 Μαΐου 1993 και τις 16 Ιουνίου 1993. Διατηρείται επίσης από την 1η Ιουλίου μέχρι και τις 31 Δεκεμβρίου 1993.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Αυγούστου 1993.

Labels: 1
3
18